Det bliver en torsdag med masser af sol, og ud på dagen kan temperaturen lokalt ramme 17-18 graders varme. Dagen starter køligt med temperaturer omkring 6-7 grader og frisk vind fra nordøst. Det er på Bornholm, at det vil blæst mest blæsende. Mens det er i Midtjylland, at det er koldest fra morgenstunden. Især i formiddagstimerne kan der i de sydligste egne være flere skyer, men torsdag eftermiddag ser det solrigt ud for hele landet. Senere på dagen kan mange opleve, at termometeret når cirka 15 grader. Lokalt kan temperaturen nå endnu højere op. Dermed kan det måske blive den første forårsdag i år, hvor vi når op på 18 grader. Hvis vi torsdag kommer over 16,7 grader vil det blive årets varmeste dag hidtil i 2023. De 16,7 grader ramte vi onsdag på en dag, som også var med solskin og blå himmel. Fredag og lørdag fortsætter det lune og solrige vejr, først sidst på lørdagen og søndag kan vejret blive mere ustadigt. Ser vi ind i næste uge, ser det ikke ud til, at der er mere lunt forårsvejr i denne omgang.

Opsummering:
Kommer vi torsdag over 16,7 grader vil det blive årets varmeste dag i 2023.